شەفەق نیوز/ سەرچەوەیگ ئەمنی لە دیالە، ئمڕوو دووشەممە،  خەوەردا لە کوشیان شوان گەنجیگ وە تەقین مینیگ لە جیماگەی ریخریاگ داعش،  لەو وەختە ک گەنجیگ تر وە رووداویگ هاتوچوو لە پارێزگاگە گیانی لەدەسدا.
سەرچەوەگە ئەرا ئاژانس شەفەق نیوز وت: شوانیگ لەوەر تەقین مینیگ لە جیماگەی داعش لە ئاوای بەیزا لە باکوور ناحیەی سەعدیە گیانی لەدەسدا.
وتیش هەنای شوانەگە دەسکاری وە چشتیگ کرد تەقیە بانی و وەکوتپڕ کوشتەی.
سەرچەوەگە ئەرا ئاژانس شەفەق نیوز وت: ماتۆڕسکیگ سێ کەس لە کووڵی بۊین، داگە ماشینیگ لە نزیک بانزینخانەی ئەشنۆنا نزیک دوڕیان قودس، ک بۊیە هووکار کوشیان یەکیگ لە گەنجەیلەی کووڵ ماتۆڕسکڵەگە، وەگەرد زەرەدەیلیگ وە ماشینەیلە.
